CELEX: C2005/229/10
Language: lt
Date: 2005-09-17 00:00:00
Title: Byla C-267/05 High Court of Justice (Anglija ir Velsas), Chancery Division, Patents Court2005 m. vasario 17 d. nutartimi pateiktas prašymas priimti prejudicinį sprendimą byloje Oakley Inc. prieš 1) Animal Ltd 2) H. Young Holdings plc 3) H. Young (Operations) Ltd, kita byloje dalyvaujanti šalis — Pramonės ministras

17.9.2005   
            
            
               LT
            
            
               Europos Sąjungos oficialusis leidinys
            
            
               C 229/5
            
         
      High Court of Justice (Anglija ir Velsas), Chancery Division, Patents Court2005 m. vasario 17 d. nutartimi pateiktas prašymas priimti prejudicinį sprendimą byloje Oakley Inc. prieš 1) Animal Ltd 2) H. Young Holdings plc 3) H. Young (Operations) Ltd, kita byloje dalyvaujanti šalis — Pramonės ministras
   (Byla C-267/05)
   (2005/C 229/10)
   Proceso kalba: anglų
   
      High Court of Justice (Anglija ir Velsas), Chancery Division, Patents Court2005 m. vasario 17 d. nutartimi kreipėsi į Europos Bendrijų Teisingumo Teismą su prašymu, kurį Teisingumo Teismo sekretoriatas gavo 2005 m. birželio 27 d., priimti prejudicinį sprendimą byloje Oakley Inc. prieš 1) Animal Ltd 2) H. Young Holdings plc 3) H. Young (Operations) Ltd., kita byloje dalyvaujanti šalis — Pramonės ministras.
   
      High Court of Justice (Anglija ir Velsas), Chancery Division, Patents Court prašo Teisingumo Teismo atsakyti į šį klausimą:
   Ar pagal 1998 m. spalio 13 d. Europos Parlamento ir Tarybos direktyvą 98/71/EB dėl teisinės dizaino apsaugos (1) po 19 straipsnyje nurodytos datos valstybės narės priimtas nacionalinės teisės aktas, kurio tikslas įgyvendinti 11 straipsnio 8 dalyje numatytą suvaržymą, visgi gali pagal Bendrijos teisę iš dalies galioti? Ar valstybė narė po 19 straipsnyje numatytos datos visai prarado galimybę nacionalinės teisės aktu įteisinti 11 straipsnio 8 dalyje numatytą suvaržymą?
   
      (1)  OL L 289, 1998 10 28, p. 28